భారత క్రికెట్ జట్టు
1970 దశాబ్దం ద్వితీయార్థం నుంచి టెస్టులలో భారత్ బలంగా తయారైంది. 1976లో క్లైవ్ లాయిడ్ నేతృత్వంలోని వెస్ట్‌ఇండీస్ జట్టుతో జరిగిన టెస్ట్ మ్యాచ్‌లో 403 పరుగుల లక్ష్యాన్ని ఛేదింది భారత్ రికార్డు సాధించింది. నాల్గవ ఇన్నింగ్సులో గుండప్ప విశ్వనాథ్ 112 పరుగులు సాధించాడు. 1976లోనే న్యూజీలాండ్‌పై మరో రికార్డు సాధించింది. కాన్పూర్లో జరిగిన టెస్టులో 524 పరుగులు సాధించి (9 వికెట్లకు) ఇన్నింగ్సు డిక్లేర్ చేసింది. ఆ టెస్టులో ఎవరూ సెంచరీ సాధించకున్ననూ ఆరుగురు బ్యాట్స్‌మెన్లు 50కు పైగా పరుగులు సాధించడం గమనార్హం. ఆ ఇన్నింగ్సులోని మరో విశేషం మొత్తం 11 క్రికెటర్లు రెండంకెల స్కోరును చేయడం. ప్రపంచ టెస్ట్ క్రికెట్‌లో అప్పటికి ఇలాంటిది 8వ సారి మాత్రమే.
1980 ప్రాంతంలో దిలీప్ వెంగ్‌సర్కార్, రవిశాస్త్రి సేవలను ఉపయోగించుకొని భారతజట్టు పలు విజయాలు నమోదుచేయగలిగింది. 1983లో జరిగిన మూడవ వన్డే ప్రపంచ కప్‌లో కపిల్ దేవ్ నాయకత్వంలోని భారతజట్టు వెస్ట్‌ఇండీస్‌ను ఫైనల్లో బోల్టా కొట్టించి కప్‌ను ఎవరేసుకొనివచ్చింది. 1984లో సునీల్ గవాస్కర్ నాయకత్వంలోని భారతజట్టు ఆసియా కప్‌ను సాధించింది. 1985లో ఆస్ట్రేలియా ప్రపంచ చాంపియన్‌షిప్‌ను గెలిచింది. రవిశాస్త్రి చంపియన్ ఆఫ్ చాంపియన్‌గా అవార్డు పొందినాడు. 1986లో ఇంగ్లాండ్‌పై టెస్ట్ సీరీస్‌లో కూడా విజయం సాధించారు. భారత ఉపఖండం వెలుపల భారతజట్టు 19 సంవత్సరాల అనంతరం సాధించిన విజయమది. 1987 ప్రపంచ కప్ క్రికెట్‌ను భారత ఉపఖండంలోనే నిర్వహించబడింది. 1980 దశాబ్దిలో సునీల్ గవాస్కర్ మరియు కపిల్ దేవ్‌లు బ్యాటింగ్, బౌలింగ్‌లలో పలు రికార్డులు సృష్టించారు. సునీల్ గవాస్కర్ టెస్ట్ క్రికెట్‌లో 34 సెంచరీలు, 10,000 పైగా పరుగులతో ప్రపంచ రికార్డు సృష్టించగా కపిల్ దేవ్ 434 టెస్ట్ వికెట్లు సాధించి ప్రపంచ రికార్డు సృష్టించాడు (వీరి రికార్డులు తరువాత ఛేదించబడ్డాయి). వారి క్రీడాజీవితపు చివరిదశలో వారిరువిరి మధ్య నాయకత్వ బాధ్యతలు పలుమార్లు చేతులుమారింది.
రికీ పాంటింగ్
అయితే మిగిలిన గ్రూపు మ్యాచ్‌లలో అతను పెద్దగా రాణించలేకపోయాడు. నమీబియాపై కేవలం 2 పరుగులే చేయగా ఇంగ్లాండ్ జట్టుపై 18 పరుగులు చేశాడు. తద్వారా పేలవమైన ప్రదర్శన కారణంగా ఆస్ట్రేలియా విజయం సాధించడానికి పరిశ్రమించాల్సి వచ్చింది. శ్రీలంకపై 114 పరుగులు చేయడం ద్వారా అతను సూపర్ సిక్స్ దశను ప్రారంభించాడు. ఈ ఇన్నింగ్స్‌లో 4 సిక్సులు బాది, అతను చిచ్చరపిడుగులా చెలరేగిపోయాడు. అయితే మిగిలిన సూపర్ సిక్స్ మ్యాచ్‌లు మరియు అదే ప్రత్యర్థి (శ్రీలంక)తో జరిగిన సెమీ ఫైనల్ మ్యాచ్‌లోనూ అతను విఫలమయ్యాడు. తుది పోరులో వారు గ్రూపు దశలో తమను మట్టికరిపించిన భారత్‌తో తలపడ్డారు. భారత జట్టు సారథి సౌరవ్ గంగూలీ వివాదాస్పదమైన రీతిలో ఆస్ట్రేలియన్లను బ్యాటింగ్‌కు ఆహ్వానించాడు. అందుకు కారణం మేఘాలతో కూడిన వాతావరణమని సూచించాడు. అయితే బ్యాటింగ్ చేపట్టిన పాంటింగ్ సేన తక్షణం దాడి చేసి, భారత బౌలర్లపై ఒత్తిడి పెంచారు. వారు చెలరేగి 359-2 స్కోరు చేశారు. ఒక ప్రపంచకప్ ఫైనల్‌లో ఇది సుమారు 100 పరుగులకు పైగా ఒక రికార్డు వంటిది. పాంటింగ్ అందరి కంటే ఎక్కువగా 121 బంతుల్లో 140 పరుగులతో అజేయంగా నిలిచాడు. లక్ష్యఛేదన దిశగా భారత బ్యాట్స్‌మెన్ పోరాడలేకపోయారు. దాంతో వారు రికార్డు స్థాయిలో (ప్రపంచకప్ ఫైనల్ మ్యాచ్‌లకు సంబంధించి) 125 పరుగుల భారీ తేడాతో ఓటమిపాలయ్యారు. "నా కెరీర్‌లో కొన్ని అద్భుత సమయాలు మరియు కొన్ని గర్వించదగ్గ క్షణాలు ఉన్నాయి. అయితే వాటన్నింటి కంటే వాండరర్స్‌లో జరిగిన సంఘటనలు (మ్యాచ్‌లు) గొప్పవి. 20 మంది ఇతర సగర్వ ఆస్ట్రేలియన్లతో కలిసి ప్రపంచకప్‌ను ఎత్తుకోవడం... [ఇది] నిస్సందేహంగా నా క్రికెట్ జీవితంలో ఒక అత్యుత్తమ సందర్భం." 2003 క్రికెట్ ప్రపంచకప్‌లోనూ పాంటింగ్ తన జట్టు ఆధిపత్యం చెలాయించే విధంగా, ఓటమిని ఎరుగని విధంగా మరియు అద్భుత ప్రదర్శన కనబరిచే విధంగా నడిపించాడు. ఆడిన మొత్తం 11 మ్యాచ్‌లలోనూ జట్టును గెలిపించాడు.